Predkladacia správa

	Ministerstvo spravodlivosti Slovenskej republiky predkladá do legislatívneho procesu návrh opatrení na zdokonalenie správneho súdnictva. Uvedená úloha bola ministerstvu uložená na základe uznesenia vlády Slovenskej republiky č. 370 z 14. mája 2003.

Prebiehajúca reforma súdnictva sa dotýka aj otázok fungovania správneho súdnictva ako jedného z neopomenuteľných atribútov každého  právneho štátu. Viac ako desaťročné skúsenosti z uplatňovania správneho súdnictva potvrdzujú jeho nezastupiteľnosť pri poskytovaní ochrany fyzickým a právnickým osobám pred nezákonnými aktivitami orgánov verejnej správy.

Predkladaný materiál  obsahuje zhodnotenie súčasného stavu právnej úpravy preskúmavania rozhodnutí územnej samosprávy súdmi ako aj  návrh potrebných opatrení na ďalšie rozšírenie pôsobnosti súdov pri riešení sporov, ktorých účastníkom môžu byť samosprávne celky. 
 
 Vzhľadom na aktuálnosť riešenia viacerých otázok výkonu správneho súdnictva predkladaný materiál obsahuje aj návrh ďalších opatrení legislatívneho a  organizačného charakteru, ktoré umožnia skvalitnenie  a zrýchlenie  výkonu správneho súdnictva.  Súčasťou predkladaného materiálu je preto aj  návrh riešení v oblasti organizácie a správy súdov vrátane návrhu finančného zabezpečenia činnosti správnych súdov.